stanford-oval/wikipedia huggingface dataset:
זוריקו דויטאשווילי
הערות שוליים

↑  Marcus Christenson, Jim Powell, Garry Blight, Frank Hulley-Jones, Next Generation 2018: 60 of the best young talents in world football, the Guardian (באנגלית)
↑  წლის რჩეულები: 2019, mygoals.ge
↑  UEFA.com, Fifty for the future: UEFA.com's ones to watch | UEFA Champions League, UEFA.com, ‏2020-02-14 (באנגלית)
↑  საქართველოს ნაკრების შემადგენლობა ევრო 2024-ის მოსამზადებელ ეტაპზე באתר הרשמי של התאחדות הכדורגל הגאורגית, 22 במאי 2024 (בגאורגית)
| נבחרת גאורגיה – יורו 2024 |
| --- | --- | --- |
|  1 לוריה •  2 קקבאדזה •  3 דבאלי •  4 קאשיה •  5 קבירקבליה •  6 קוצ'ורשווילי •  7 קווארצחליה •  8 זיבזיבדזה •  9 דויטאשווילי •  10 צ'קבטדזה •   11 קביליטאיה •  12 ממרדשווילי • 13 גוצ'וליישווילי •  14 לוצ'ושווילי • 15 גוולסיאני • 16 קבקבסקירי • 17 קיטיישווילי • 18 לובז'נידזה • 19 שנגליה • 20 סיגואה • 21 ציטאישווילי • 22 מיקוטאדזה • 23 גוגשאשווילי • 24 טאבידזה • 25 אלטונשווילי • 26 מקבבישווילי • מאמן: סניול |  1 לוריה •  2 קקבאדזה •  3 דבאלי •  4 קאשיה •  5 קבירקבליה •  6 קוצ'ורשווילי •  7 קווארצחליה •  8 זיבזיבדזה •  9 דויטאשווילי •  10 צ'קבטדזה •   11 קביליטאיה •  12 ממרדשווילי • 13 גוצ'וליישווילי •  14 לוצ'ושווילי • 15 גוולסיאני • 16 קבקבסקירי • 17 קיטיישווילי • 18 לובז'נידזה • 19 שנגליה • 20 סיגואה • 21 ציטאישווילי • 22 מיקוטאדזה • 23 גוגשאשווילי • 24 טאבידזה • 25 אלטונשווילי • 26 מקבבישווילי • מאמן: סניול | גאורגיה |
סימן חיים

| --- | --- |

 בימוי:  דניאל אספינוזה
 הופק בידי:  דייוויד אליסון דנה גולדברג בוני קרטיס ג'ולי לין
 תסריט:  רהט ריס פול ורניק
 עריכה:  פרנסיס פרקר מארי ג'ו מרקי
 שחקנים ראשיים:  ג'ייק ג'ילנהול רבקה פרגוסון ראיין ריינולדס הירויוקי סנאדה אריון בקר אולגה דיחוביצ'נאיה
 מוזיקה:  ג'ון אקסטרנד
 צילום:  סימוס מק'גרבי
 מדינה:  ארצות הברית ארצות הברית בריטניה בריטניה
 חברת הפקה:  Skydance Media
 חברה מפיצה:  סרטי קולומביה
 שיטת הפצה:  וידאו על פי דרישה 
 הקרנת בכורה:  ארצות הברית 18 במרץ 2017 (SXSW)
 משך הקרנה:  103 דקות
 שפת הסרט:  אנגלית
 סוגה:  סרט מדע בדיוני סרט אימה
 תקציב:  58 מיליון דולר
 הכנסות:  100.5 מיליון דולר
 הכנסות באתר מוג'ו:   life2017
 www.lifemovie.com
 דף הסרט ב־IMDb
 
סימן חיים (באנגלית: LIFE) הוא סרט מדע בדיוני אמריקאי משנת 2017 אותו כתבו רהט ריס ופול ורניק וביים דניאל אספינוזה בכיכובם של ג'ייק ג'ילנהאל, רבקה פרגוסון, ראיין ריינולדס, הירויוקי סנאדה ואריון בקר. הסרט עוקב אחר צוות של שישה חברים בתחנת החלל הבינלאומית, אשר חושף את מה שנראה בתחילה כסימן הראשון לחיים על מאדים. עם זאת, הצוות מגלה כי התגלית הראשונית שלהם היא לא מה שזה נראה.
הסרט הוקרן בהקרנת בכורה עולמית בפסטיבל הסרטים South by Southwest ב-18 במרץ 2017, ויצא לאקרנים בארצות הברית ב-24 במרץ 2017, על ידי סרטי קולומביה. הסרט קיבל ביקורות מעורבות מצד המבקרים והרווחים ממנו הסתכמו בכ-100 מיליון דולר ברחבי העולם.
שחקנים ודמויות

| שם השחקן/נית | שם הדמות | אודות הדמות | הערות |
| --- | --- | --- | --- |
| ג'ייק ג'ילנהאל | ד"ר דייוויד ג'ורדן | קצין רפואה בכיר ממוצא אמריקאי |  |
| רבקה פרגוסון | ד"ר מירנדה נורת' | קצינת הסגר בריטית |  |
| ראיין ריינולדס | רורי אדמס | טייס אמריקאי |  |
| הירויוקי סנאדה | שו מוראקאמי | מהנדס מערכות יפני |  |
| אריון בקר | יו דרי | ביולוג בריטי |  |
| אולגה דיחוביצ'נאיה | קתרינה גולובקינה | מפקדת ממוצא רוסי |  |
הפקה

ב-18 בנובמבר 2015 מגזין הבידור דדליין דיווח כי דניאל אספינוזה יביים את הסרט "סימן חיים" על פי תסריט מאת פול ורניק ורט ריס, וחברת ההפקות Skydance Media תממן את הסרט ותפיק אותו יחד עם דייוויד אליסון, דנה גולדברג, בוני קרטיס וג'ולי לין. על פי דיווחים שלא קיבלו אישור, חברת סרטי פרמאונט הייתה בעלת זכויות ההפצה של הסרט. ב-28 בינואר 2016 רבקה פרגוסון הצטרפה לפרויקט על מנת לככב בו בתפקיד ראשי, ובעקבותיה ראיין ריינולדס הצטרף לסרט ב-16 בפברואר 2016.‏ ב-10 במרץ 2016 ג'ייק ג'ילנהול לוהק לסרט. ב-15 במרץ 2016 חברת סרטי סוני רכשה את זכויות ההפצה ברחבי העולם ונכנסה כמשקיעה נוספת, יחד עם Skydance.‏ ב-23 ביוני 2016 הירויקי סנאדה לוהק לסרט, לגלם את אחד מחברי צוות תחנת החלל הבינלאומית. ב-19 ביולי 2016 ההוליווד ריפורטר דיווח כי אולגה דיווצ'ניה ואריון בקר לוהקו לשחק אנשי צוות בתחנת החלל הבינלאומית.
שלב הצילומים של הסרט החל ב-19 ביולי 2016, באולפני שפרטון שבלונדון.
הפצה

"סימן חיים" עלה לאקרנים ב-24 במרץ 2017, בהפצת סרטי קולומביה, לאחר שהוקדם מהתאריך המקורי שתוכנן, ה-26 במאי 2017, כדי למנוע תחרות עם שודדי הקאריביים: נקמתו של סלזאר והנוסע השמיני: קובננט, שמועד שחרורם הוקדם אף הוא. הקרנת הבכורה העולמית של הסרט התקיימה במסגרת פסטיבל הסרטים South by Southwest ב-18 במרץ 2017.‏
הפצה > מכירות בקופות כרטיסים

נכון ל-1 ביוני 2017, הרווחים מהסרט "סימן חיים" הגיעו ל-30,234,022 דולר בארצות הברית ובקנדה, ועוד 68,671,039 דולר בשאר העולם.
בארצות הברית ובקנדה, הסרט יצא לאקרנים לצד פאוור ריינג'רס, תרגיל לשוטרים מתחילים ווילסון, והיה צפוי להכניס 12–17 מיליון דולר מ-3,146 אולמות קולנוע במהלך סוף השבוע הראשון להקרנתו. בפועל, הסרט הכניס 12,501,936 דולר, והיה לסרט הרביעי הרווחי ביותר באותו סוף-שבוע, אחרי היפה והחיה, פאוור ריינג'רס וקונג: אי הגולגולת. בסוף השבוע השני של הסרט הוא הכניס 5.5 מיליון דולר, וירד למקום השמיני.
הפצה > ביקורות

באתר ריכוז הביקורות Rotten Tomatoes, "סימן חיים" קיבל דירוג של 67% המבוסס על 177 ביקורות, וממוצע דירוג של 5.9 / 10. על פי הדעה הרווחת: "סימן חיים הוא די מרגש, מתוחכם למדי, וצולם בקפידה מספיק כדי להתגבר על אי-יכולת לתרום משהו חדש לז'אנר". באתר Metacritic, הסרט קיבל ציון 54 מתוך 100, בהתבסס על 44 מבקרים, רובן מעורבות או ממוצעת. קהל הגולשים של האתר CinemaScore העניקו בסקר ציון ממוצע של "+C" לסרט, בסולם של +A עד F.‏
סטיב פולסקי, מבקר הקולנוע של מגזין Influx, נתן לסרט ציון "C", וכתב: "עבור אנשים מסוימים, סימן חיים יספיק למה שהם מחפשים כשמדובר בבידור בחלל, אך לפני המשך השבחים לסרט על היותו מבדר בעיקר, או טוב יחסית, יש לחשוב על הדרך בה כוח משיכה, בין כוכבים והמפגש העלו את הרף של הז'אנר. עם זאת, עלינו לשאול את עצמנו האם יש מקום לסרטי מדע בדיוני בינוניים - ואני מאמין שכן, יש, אך האם זה באמת צריך לכלול סרט כל כך לוקה בחסר כמו סימן חיים?"
הערות שוליים

↑  "Life". South by Southwest. נבדק ב-22 בפברואר 2017. {{cite web}}:  (עזרה)
↑  "'Life' Director Daniel Espinosa, Treading on Ridley Scott Terrain, Waterboarding Denzel, Ryan Reynolds' Growth -- Q&A". Deadline Hollywood. נבדק ב-18 במרץ 2017. {{cite web}}:  (עזרה)
↑  "Life (2017)". Box Office Mojo. Amazon. נבדק ב-1 באפריל 2017. {{cite web}}:  (עזרה)
1 2  Jaafar, Ali (18 בנובמבר 2015). "Daniel Espinosa To Direct 'Life' For David Ellison's Skydance". Deadline (באנגלית אמריקאית). נבדק ב-10 באפריל 2016. {{cite news}}:  (עזרה)
↑  Kroll, Justin (28 בינואר 2016). "Rebecca Ferguson to Star in Skydance's Sci-fi Pic 'Life' (EXCLUSIVE)". Variety. נבדק ב-29 בינואר 2016. {{cite news}}:  (עזרה)
↑  Jr, Mike Fleming (16 בפברואר 2016). "'Deadpool' Star Ryan Reynolds Orbiting Mars Mission Thriller 'Life' For Skydance Productions". Deadline (באנגלית אמריקאית). נבדק ב-10 באפריל 2016. {{cite news}}:  (עזרה)
↑  Kroll, Justin (10 במרץ 2016). "Jake Gyllenhaal Joins Ryan Reynolds, Rebecca Ferguson in 'Life' (EXCLUSIVE)". Variety. נבדק ב-12 במרץ 2016. {{cite news}}:  (עזרה)
↑  Jr, Mike Fleming (15 במרץ 2016). "Sony To Co-Fi, Distrib Skydance Mars Pic 'Life;' Ryan Reynolds, Jake Gyllenhaal, Rebecca Ferguson Star". Deadline (באנגלית אמריקאית). נבדק ב-10 באפריל 2016. {{cite news}}:  (עזרה)
↑  Pedersen, Erik (24 ביוני 2016). "Taylor John Smith Dives Into 'Hunter Killer'; Hiroyuki Sanada Gets 'Life'". Deadline. נבדק ב-25 ביוני 2016. {{cite news}}:  (עזרה)
1 2  Kit, Borys (19 ביולי 2016). "Jake Gyllenhaal Sci-Fi Thriller 'Life' Adds Two". The Hollywood Reporter. נבדק ב-25 ביולי 2016. {{cite news}}:  (עזרה)
↑  D'Alessandro, Anthony (6 בדצמבר 2016). "Warner Bros. Makes 2017 Date Changes To 'King Arthur', 'CHiPS', 'Annabelle 2' & More". Deadline.com. נבדק ב-16 בדצמבר 2016. {{cite web}}:  (עזרה)
↑  D'Alessandro, Anthony (19 באוגוסט 2016). "Seth Rogen-Bill Hader-Zach Galifianakis Astronaut Comedy Moves Off Release Schedule". Deadline.com. נבדק ב-16 בדצמבר 2016. {{cite web}}:  (עזרה)
↑  McNary, Dave (22 בפברואר 2017). "Jake Gyllenhaal, Ryan Reynolds' Space Thriller 'Life' to Close SXSW". Variety. נבדק ב-22 בפברואר 2017. {{cite web}}:  (עזרה)
↑  "Can 'Power Rangers' Slay Disney's 'Beast' at the Box Office?". TheWrap.
↑  "Family-Branded Films On Fire At The B.O.: 'Beauty And The Beast' Embraces $81M; 'Power Rangers' Mighty With $42M+". Deadline.com. נבדק ב-26 במרץ 2017. {{cite web}}:  (עזרה)
↑  "'Boss Baby' Cleans 'Beauty And The Beast's Clock With $51M+ Opening; 'Ghost' Shell-Shocked At $20M+". Deadline.com. נבדק ב-2 באפריל 2017. {{cite web}}:  (עזרה)
↑  "Life (2017)". Rotten Tomatoes. Fandango. נבדק ב-5 באפריל 2017. {{cite web}}:  (עזרה)
↑  "Life Reviews". Metacritic. CBS Interactive. נבדק ב-31 במרץ 2017. {{cite web}}:  (עזרה)
↑  "CinemaScore". cinemascore.com. נבדק ב-2 באפריל 2017. {{cite web}}:  (עזרה)
↑  Pulaski, Steve. "Life (2017)". Influx Magazine. Influx Magazine. אורכב מ-המקור ב-2017-04-03. נבדק ב-2017-04-09.
| --- | --- |
בקרת זהויות :  MusicBrainz release group: e6fd5819-e6e4-4bbf-a7c6-3fb3002a8515
סולאריס (חברה)

| --- | --- |
solaris
Solaris Urbino 12
 נתונים כלליים
 תקופת הפעילות:  1996–הווה (כ־29 שנים)
 חברת אם:  Construcciones y Auxiliar de Ferrocarriles 
 מיקום המטה:  פולין, פוזנן
 בעלות:  CAF
 ענפי תעשייה:  תעשיית הרכב
 מוצרים עיקריים:  אוטובוסים
 הכנסות:  527,000,000 אירו (נכון ל־2018) 
 רווח:  −74,000,000 אירו (נכון ל־2018) 
 עובדים:  2,300
  
 www.solarisbus.com
 
Solaris Bus & Coach הוקמה בשנת 1996 בפוזנן שבפולין והחלה בייצור אוטובוסים עירוניים של ניאופלן, יצרנית האוטובוסים הפולנית הראשונה שיצאה אוטובוסים מעבר לגבולותיה של פולין. היא חברה בת של החברה הספרדית CAF.
סולאריס היא אחת מיצרניות האוטובוסים והטרוליבוס המובילות באירופה. מוצרי סולאריס זכו שוב ושוב על איכות וחדשנות בפולין ובמדינות אחרות. ה"סולאריס אורבינו 12 חשמלי" זכה בתחרות "אוטובוס השנה 2017" האירופית. בספטמבר 2018 קבוצת CAF רכשה 100% ממניות החברה.
אוטובוסי החברה מיובאים לישראל משנת 2013 באמצעות קבוצת עפיפי הפועלת בתחום התחבורה הציבורית בישראל, ובשנת 2021 החלה בייבוא אורבינו 18 בתהליכי בנייה לסיום הרכבה במפעל "מרכבים" בישראל.
דגמים בישראל

אורבינו 12 אוטובוס רגיל נמוך רצפה או נמוך כניסה.
אורבינו 12 חשמלי אוטובוס רגיל נמוך רצפה.
אורבינו 18 אוטובוס מפרקי נמוך רצפה עם 4 דלתות.
אורבינו 18,75 אוטובוס מפרקי נמוך רצפה עם 5 דלתות.
אינטר אורבינו 12 בינעירוני.
גלריה

סולאריס אינטר אורבינו 12 בשירות נתיב אקספרס
סולאריס אורבינו 18 של סופרבוס
סולאריס אורבינו 18 תוצרת מרכבים
הסולאריס אורבינו 12 הראשונה בישראל בת. מ. צפת
האלבומים הנמכרים ביותר בכל הזמנים

רשימת האלבומים הנמכרים ביותר בכל הזמנים מאגדת בתוכה את האלבומים הנמכרים ביותר בכל הזמנים. כדי להיכלל בה, על האלבום להימכר בלמעלה מ-20 מיליון עותקים ברחבי העולם לפחות. רשימה זו כוללת את כל סוגי האלבומים דוגמת אלבום הופעה, פסקולים ואלבומי אוסף. הנתונים שלהלן אינם כוללים מכירה שנייה של אלבומים.
על פי ספר השיאים של גינס, Thriller, של מייקל ג'קסון, הוא האלבום הנמכר ביותר בכל הזמנים. מכירות האלבום מוערכות בכ-66 מיליון עותקים. בנוסף, לג'קסון יש את מספר האלבומים הגבוה ביותר ברשימה (5). סלין דיון ממוקמת במקום השני עם ארבעה אלבומים.
הקבוצות מבוססות על אמות מידה שונות; הגבוהה ביותר מציבה רף של לפחות 40 מיליון עותקים, בעוד הנמוכה ביותר מציבה רף של לפחות 20–29 מיליון עותקים.
| צבעים |
| --- | --- |
: אלבומי אולפן
: אלבומי אוסף ומיקסטייפים
: פסקולים
: אלבומי הופעה
40 מיליון עותקים ומעלה

| אמנ\ית | אלבום | שנה | מכירות (במיליונים) | מקור |
| --- | --- | --- | --- | --- |
| מייקל ג'קסון | Thriller | 1982 | 70 |  |
| AC/DC | Back in Black | 1980 | 50 |  |
| ויטני יוסטון | The Bodyguard | 1992 | 45 |  |
| מיט לוף | Bat Out of Hell | 1977 | 44 |  |
| האיגלס | Their Greatest Hits (1971–1975) | 1976 | 44 |  |
| פינק פלויד | The Dark Side of the Moon | 1973 | 44 |  |
| האיגלס | Hotel California | 1976 | 42 |  |
| בי ג'יז | Saturday Night Fever | 1977 | 40 |  |
| פליטווד מק | Rumours | 1977 | 40 |  |
| שאניה טוויין | Come On Over | 1997 | 40 |  |
30–39 עותקים

| אמנ\ית | אלבום | שנה | מכירות (במיליונים) | מקור |
| --- | --- | --- | --- | --- |
| אמנים שונים | Grease | 1978 | 38 |  |
| לד זפלין | Led Zeppelin IV | 1971 | 37 |  |
| מייקל ג'קסון | Bad | 1987 | 35 |  |
| אלאניס מוריסט | Jagged Little Pill | 1995 | 33 |  |
| מייקל ג'קסון | Dangerous | 1991 | 32 |  |
| סלין דיון | Falling into You | 1996 | 32 |  |
| הביטלס | Sgt. Pepper's Lonely Hearts Club Band | 1967 | 32 |  |
| אמנים שונים | Dirty Dancing | 1987 | 32 |  |
| אדל | 21 | 2011 | 31 |  |
| סלין דיון | Let's Talk About Love | 1997 | 31 |  |
| מטאליקה | Metallica | 1991 | 31 |  |
| הביטלס | 1 | 2000 | 31 |  |
| הביטלס | Abbey Road | 1969 | 31 |  |
| אבבא | Gold: Greatest Hits | 1992 | 30 |  |
| ברוס ספרינגסטין | Born in the U.S.A. | 1984 | 30 |  |
| מדונה | The Immaculate Collection | 1990 | 31 |  |
| פינק פלויד | The Wall | 1979 | 30 |  |
| ג'יימס הורנר | Titanic: Music from the Motion Picture | 1997 | 30 |  |
| דייר סטרייטס | Brothers in Arms | 1985 | 30 |  |
| נירוונה | Nevermind | 1991 | 30 |  |
| סנטנה | Supernatural | 1999 | 30 |  |
| Guns N' Roses | Appetite for Destruction | 1987 | 30 |  |
| אלטון ג'ון | Goodbye Yellow Brick Road | 1973 | 30 |  |
אלעזר דודמן

אלעזר (לזר) דודמן (9 בדצמבר 1936 - 17 באוקטובר 2007) היה אלוף ישראל בטניס שבע פעמים (1957, 1959, 1960, 1962, 1964, 1965 ו-1966).
ביוגרפיה

דודמן היה בנו של וילי (זאב), שנחשב לאחד ממייסדי ענף הטניס בישראל ומאמן הנבחרת שהשתתפה בגביע דייוויס הראשון.
בשנת 1950 זכה עם גבריאל דוביצקי בגמר גביע ליכטיג לנוער לזוגות. דודמן ודוביצקי המשיכו לשחק יחד בזוגות במשך שנים רבות, תוך שהם מתחרים זה מול זה בתחרויות ליחידים. באוקטובר 1952 גבר דודמן על דוביצקי והוכתר כאלוף ישראל בטניס.
דודמן ייצג את ישראל ב-17 משחקים בגביע דייוויס ונטל חלק בתחרויות בין-לאומיות רבות בחו"ל, כולל טורנירי הגראנד סלאם. באליפות ארצות הברית הפתוחה  1964 הוא ניצח את מייק סאנגסטר (אנ'), אלוף אנגליה שהגיע לשלב חצי גמר בשלושה טורנירי גראנד סלאם.
התאמן באוסטרליה אצל הארי הופמן. לאחר פרישתו ממשחק אימן את נבחרת ישראל ושימש כקפטן הנבחרת.
חיים אישיים

היה נשוי ואב לשלושה בנים.
תארים והישגים

בשנת 1986 זכה דודמן בעיטור חבר כבוד של איגוד הטניס בישראל.
בשנת 1989 זכה דודמן בעיטור מכבי ישראל.
הערות שוליים

↑  תחרויות נוער בטניס, הַבֹּקֶר, 13 באוגוסט 1950
↑  א. דודמן - אלוף ישראל בטניס, הַבֹּקֶר, 19 באוקטובר 1952
↑  באסיפה הכללית של איגוד הטניס שציין 40 שנה לקיימו, מעריב, 20 באפריל 1986
↑  תנועת מכבי ישראל
ערך זה הוא קצרמרבנושא טניס. אתם מוזמנים לתרום לוויקיפדיה ו.
מאמר מערכת

מאמר המערכת הוא מאמר המופיע בעיתון (או בכתב עת), ובו מוצגת עמדתה של מערכת העיתון בנושא הנמצא על סדר היום הציבורי.
מאמר המערכת נכתב על ידי העורך הראשי של העיתון, או על ידי אחד הפובליציסטים הבכירים בו. יש עיתונים (כגון "ידיעות אחרונות") שבהם מאמר המערכת חתום על ידי כותבו, אך על פי רוב מקובל בעולם (וכן בעיתונים ישראלים כגון "הארץ") שמאמר המערכת אינו חתום, וניתן לומר שהוא מציג את "עמדת העיתון".
ב"ידיעות אחרונות" עסק במשך שנים רבות ד"ר הרצל רוזנבלום, העורך הראשי, בכתיבת מאמרי המערכת. גם ב"מעריב" נכתב מאמר המערכת בידי העורך הראשי. שני עיתונים אלה חדלו לפרסם מאמרי מערכת. בעיתון "הארץ" נקבע נושא מאמר המערכת בישיבת מערכת יומית, וכתיבתו מוטלת על אחד הכותבים הבכירים.
בנוסף למאמר המערכת מפרסם העיתון מאמרי דעות נוספים, אך למאמר המערכת מיוחס משקל רב יותר.
מאמרי מערכת בולטים בישראל

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
ב-29 במאי 1967, בתקופת ההמתנה שקדמה למלחמת ששת הימים, כתב עיתון "הארץ" במאמר המערכת כי "מר אשכול לא בנוי כדי להיות ראש הממשלה ושר הביטחון במצב הנוכחי". כעבור יומיים מסר לוי אשכול את תיק הביטחון למשה דיין (אם כי גורמים רבים הביאו לקבלת החלטה זו).
ב-6 ביוני 1982, עם פרוץ מלחמת לבנון הראשונה כתב העיתונאי עמירם ניר מאמר מערכת ב"ידיעות אחרונות", תחת הכותרת "שקט, יורים". המאמר בעיקר קרא לאחדות סביב צה"ל, והתאים יותר - ברוחו - לשנותיה הראשונות של המדינה, בעיקר בגלל הממסדיות שהפגין. במאמר נכתב, בין היתר: "...עכשיו אין אופוזיציה, אין ליכוד ומערך, אין דתיים וחילוניים, עשירים ועניים, ווזווזים וצ'חצ'חים. עכשיו כולנו עם אחד, במדים, עכשיו יורים. שקט." המאמר הפך לסמל של אהדת הממסד בתקשורת, והוזכר גם ביחס להתנהגות התקשורת בימיה הראשונים של מלחמת לבנון השנייה.
ב-17 במאי 2005, במלאת 57 שנה להכרזת העצמאות, יצא "מעריב" במאמר מערכת שהודפס בכותרתו הראשית של העיתון תחת הכותרת "עברתם כל גבול". על המאמר היו חתומים עורך העיתון אמנון דנקנר ודן מרגלית, מבכירי העיתונאים של העיתון. המאמר יצא בחריפות כנגד השחיתות שפשתה במדינה, ובין היתר תקף אישים כמו השר וחה"כ ישראל כץ, רעיית שר החוץ, ג'ודי ניר מוזס שלום, חבר מרכז הליכוד, עוזי כהן, ואפילו את בנו של ראש הממשלה, עמרי שרון - שהיוו ארבעה סמלים להשחתת המידות תחת שלטונו של ראש הממשלה, אריאל שרון. התהודה למאמר הייתה עצומה. אתר nrg, שבו התפרסם המאמר ביחד עם "מעריב", הופצץ בתגובות (לרוב אוהדות) על הכיוון ועל המסר שיצאו מן המאמר. התהודה הגיעה אף לכנסת, שם ח"כ אריה אלדד החליט להקים ועדת חקירה פרלמנטרית למאבק בשחיתות. בהמשך למאמר יצא "מעריב" בקמפיין שכותרתו "איפה הבושה?".
ב-26 ביוני 2007, יום אחרי פרסום הקלטת שבה נשמע קולו של החייל החטוף גלעד שליט, יצאו שני העיתונים הגדולים - "מעריב" ו"ידיעות אחרונות" - בפורמט זהה: שניהם השתמשו בתמונתו של שליט, ובמאמר מערכת הקורא לביצוע מיידי של עסקת שבויים שתביא לשחרורו של שליט. ב"מעריב" הייתה זו יעל פז-מלמד (תחת הכותרת "תחזירו אותו"), וב"ידיעות אחרונות" זו הייתה העיתונאית סימה קדמון (תחת הכותרת "קול של ילד"). המאמרים עוררו שוב את הוויכוח הציבורי בשאלת מחיר שחרורו של שליט, ובשאלה האם יש לשחרר אסירים שרצחו ישראלים תמורת גלעד שליט. המאמר גם עורר סערה בתוך התקשורת, וכבר באותו בוקר טען העיתונאי ומגיש הטלוויזיה ירון לונדון, בתוכנית "מה בוער" בגלי צה"ל: "...ידיעות אחרונות ומעריב סייעו ביודעין או שלא ביודעין לחמאס בעניין הכותרות הראשיות שנתנו הבוקר בנוגע לגלעד שליט...".
הערות שוליים

↑  אמנון דנקנר ודן מרגלית, עברתם כל גבול, באתר nrg‏, 17 במאי 2005
↑  דורון אביגד ורן רימון, ‏ירון לונדון: "'ידיעות אחרונות' ו'מעריב' סייעו לחמאס בכותרות שנתנו הבוקר בנוגע לגלעד שליט", באתר גלובס, 26 ביוני 2007
| --- | --- |
בקרת זהויות :  NLI: 987007531254305171  BnF: cb119542023 (data)  LCCN: sh85040975  NARA: 10635593  NDL: 00571964 
שלט "איפה הבושה?" בחזית בית "מעריב"
מייקה בל (Red Dead)

| --- | --- |

 הופעה ראשונה:  Red Dead Redemption 2
 מספר הופעות:  1
 יוצרים:  Rockstar Games
 דיבוב:  פיטר בלומקוויסט
 מידע
 כינויים:  מייקה בל עכברוש (כינוי למלשן) נחש
 סטטוס:  מת
 בסיס:  הר הייגן
 גיל:  51
 תאריך לידה:  1856
 גזע:  בן אדם
 מין:  זכר
 מקצוע:  אקדוחן ופורע חוק
 נטייה:  רעה
 כוחות:  ללא כוחות על
 כלי רכב:  הסוס "ביילוק"
 חבר לשעבר בקבוצה:  כנופיית "ואן דר לינד" סוכנות פינקרטון (באופן זמני) כנופיה משלו
 אזרחות:  אמריקאית
 תאריך פטירה:  1907
 מקום פטירה:  הר הייגן
 סיבת המוות:  נורה למוות על ידי ג'ון מרסטון
 דמויות קשורות
 משפחה:  מייקה בל (סב) מייקה בל ג'וניור (אב) איימוס בל (אח) גיסה לא ידועה אחיינים לא ידועים
 אויבים:  ארתור מורגן ג'ון מרסטון
מייקה בל השלישי (באנגלית: Micah Bell III) או בפשטות "מייקה בל" הוא דמות האנטגוניסט הראשית במשחק הווידאו "Red Dead Redemption 2". מייקה הוא אקדוחן ופושע חסר רחמים שלאורך המשחק, מתלווה לדאץ' ולכנופיית "ואן דר לינד" ובהמשך אף אחראי לפירוק הכנופיה. מייקה אחראי בין היתר למותו של ארתור מורגן (למרות שהאחרון חלה בשחפת טרם מותו) ובעקיפין, אחראי לאירועי המשחק הראשון בסדרה. הדמות מגולמת באמצעות לכידת תנועה ודיבוב על ידי השחקן פיטר בלומקוויסט.
ביוגרפיה בדיונית

בניו של דאץ', מה שהופך אותנו לאחים... ולפעמים אחים עושים טעויות
המקור באנגלית
Sons of Dutch, makes us brothers...and sometimes brothers make mistakes
ביוגרפיה בדיונית > ילדות וקריירה בתור פורע חוק

מייקה בל השלישי הוא בנו של מייקה בל ג'וניור, פושע זעיר ורוצח חסר רחמים. בשנת 1877, כשמייקה היה בן 17, הוא ואביו היו במנוסה מהחוק לאחר שרצחו ושיספו את גרונם של זוג אותם הם שדדו. בנוסף, בעלילת המשחק נרמז שמייקה שיתף פעולה עם אחיו, איימוס בתור פורע חוק. למרות זאת, איימוס עצמו עבר לקליפורניה ביחד עם משפחתו וניתק קשר עם מייקה, תוך איום שבמידה והוא יתקרב אליו או אל משפחתו, הוא יהרוג אותו.
במהלך הקריירה המוקדמת שלו כפורע חוק, מייקה הכיר שני פושעים בשם קליט וג'ו. בנוסף, מייקה מספר שבעבר הוא ועוד גבר בשם נורמן ניסו לשדוד בנק, אך נכשלו.
ביוגרפיה בדיונית > החבירה לכנופיית "ואן דר לינד"

בשנת 1898, מייקה הציל גבר בשם דאץ' ואן דר לינד מקטטה בפאב. דאץ' ניסה למכור בפאב זהב שהוא גנב קודם לכן, אבל העסקה השתבשה וקרב החל במקום. מייקה התערב והציל את חייו של דאץ'. לאחר מכן וכהכרת תודה, דאץ' צירף את מייקה לכנופיה. למרות כישוריו כאקדוחן וכן כישוריו בקרב, חלק מחברי הכנופיה לא אהבו אותו, במיוחד ארתור והושע, שראו בו חמום מוח שלא ניתן לבטוח בו. למרות זאת, דאץ' התלהב מהתוספת החדשה לכנופיה.
ביוגרפיה בדיונית > טבח בלאקווטר

חמישה חודשים לאחר צירופו לכנופיה, מייקה שם עיניו על ספינה בבלאקווטר, עליה הפליגו אנשים עשירים רבים בתור מטרה פוטנציאלית לשוד. למרות שארתור והושע גיבשו תוכנית משלהם לשוד אחר, דאץ' בחר להוציא לפועל את התכנית של מייקה, שהייתה אמנם מסוכנת יותר, אבל השלל שהכנופיה תרוויח לאחריו יהיה גדול יותר. במהרה, השוד השתבש ואנשי סוכנות "פינקרטון" הגיעו למקום וקרב התפתח בין שני הצדדים. בסופו של דבר, הכנופיה הצליחה לברוח אל עבר ההרים המושלגים במטרה להתחמק מרשויות החוק.
Red Dead Redemption 2 > פרק ראשון - קולטר

מייקה, ביחד עם ג'ון מרסטון נשלח על ידי דאץ' כדי למצוא מקום מחסה לכנופיה ואספקה. למרות זאת, מייקה וג'ון הופרדו בגלל הסופה ומייקה הצליח להתאחד מחדש עם דאץ' וארתור ומספר להם שהוא מצא בקתה בהרים בה לטענתו "מתרחשת מסיבה". השלושה מגיעים לבקתה ומתברר שכנופיית "האודריסקולס", אויביהם המושבעים של כנופיית "ואן דר לינד" הרגו את בעל הבקתה והשתלטו עליה. לאחר שהשלושה הורגים את חברי האודריסקולס, מייקה מגלה פתח נסתר ברצפת הבקתה ובו הוא מוצא את סיידי אדלר, הבעלים של הבקתה שהסתתרה מהכנופיה. מייקה, שחושב שהיא חלק מכנופיית האודריסקולס, מנסה לתקוף אותה ובמהומה שמתחוללת, מייקה בטעות מפיל לרצפה עששית והבקתה עולה בלהבות. בהמשך, מייקה מצטרף לשאר בזמן שוד רכבת ששייכת ללווטיקוס קורנוול, איש עסקים עמיד. לאחר השוד ולאחר שסופת השלג מסתיימת, הכנופיה יורדת מההרים בכדי להשתכן במקום חדש.
Red Dead Redemption 2 > פרק שני - הורסשו אוברלוק

בזמן שהם מתמקמים במחנה החדש, דאץ' שולח את מייקה ולני לסרוק את הסביבה. בהגיעם לעיירה "סטרוברי", מייקה מחליט לחפש שותף שלו מהעבר בשם נורמן. לאחר שהשניים מבלים ביחד בפאב, מייקה השיכור פותח במהומה ולבסוף הורג שני אנשים. בעקבות זאת, מייקה נכלא על ידי השריף של סטרוברי והוא מוכנס לתא ביחד עם חבר בכנופיית האודריסקולס. לני מצידו מצליח לברוח וחוזר למחנה כדי לספר לאחרים על מאסרו של מייקה. דאץ' שולח את ארתור לחלץ את מייקה ובמהלך מבצע החילוץ מתפתח קרב יריות בעיר. במהלך מנוסתם, מייקה פולש לביתם של נורמן ואשתו, הורג אותם ומשיב לאמתחתו צמד אקדחים ששייכים לו.
לאחר שברחו, מייקה מסרב לחזור לדאץ' בידיים ריקות ומחליט להישאר בסביבה כדי לחפש אחר שוד. מייקה מבקש מארתור לסייע לו לשדוד כרכרה שמלאה בנשק וכסף. השוד גם הוא משתבש כאשר כנופיית האודריסקולס (שמייקה למד על השוד לאחר שישב בכלא עם אחד משלהם) מנסים להרוג את השניים, אך ארתור ומייקה הורגים אותם, מתחלקים בשלל ומתפצלים. לאחר השוד, מייקה חוזר למחנה וזמן מה לאחר מכן, בעקבות תקרית ירי בעיירה "ולנטיין", הכנופיה מתחילה לארוז את הציוד שלהם ומחליטים לחפש מקום אחר. מייקה מציע לכנופיה מקום בשם "דאוברי קריק" בתור מקום מסתור וכאשר ארתור וצ'ארלס יוצאים לסרוק אותו, צ'ארלס מסיק שהמקום לא ראוי למגורים ומציע את "קלמנס פוינט" במקום.
Red Dead Redemption 2 > פרק שלישי - קלמנס פוינט

במהלך הפרק, דאץ' לומד שקולם אודריסקול, מנהיג כנופיית האודריסקול ואויבו המושבע של דאץ' רוצה לחתום על הפסקת אש בין שתי הכנופיות. בעוד החברים בכנופיה מסיקים שזאת מלכודת שנועדה לדאץ', מייקה ממליץ לדאץ' להיפגש עם קולם כי לטענתו "אויב אחד פחות זה מבורך". הפגישה אכן מתבררת כמלכודת וארתור נתפס על ידי האודריסקולס לאחר שצפה על הפגישה מרחוק בעזרת רובה צלפים (כדי להגן על דאץ' ומייקה). דאץ' ומייקה מצליחים לברוח מהמלכודת שהותמנה להם.
זמן מה לאחר מכן, ארתור נפגש עם מייקה, ביל ושון בעיירה "רודס" כדי להגן על שריף גריי ומשפחתו. התכנית מתבררת גם היא כמלכודת כאשר משפחת גריי מגלה שהכנופיה אשמה בהצתת שדות הטבק שלהם. שון מוצא את מותו והכנופיה מנסה להילחם בשריף גריי ואנשיו. ביל נלכד על ידי השריף וארתור ומייקה נאלצים לעבוד ביחד. לאחר שהרגו מספר רב של אנשי חוק, ארתור ומייקה מתעמתים עם השריף ודורשים את שחרורו של ביל. לאחר שהרגו את השריף ושחררו את ביל, ארתור מאשים את מייקה וביל בחוסר הזהירות שלהם ובמותו של שון. לאחר מכן, אנשי משפחת "ברייטוויט" העשירים חוטפים את ג'ק, בנם של ג'ון ואביגייל ודאץ' מבקש ממייקה ומקירן דאפי להישאר מאחור ולשמור על המחנה בזמן שהכנופיה יוצאת לחלצו.
Red Dead Redemption 2 > פרק רביעי - סיינט דניס

מייקה לומד על כרכרה המאובטחת היטב ומחליט לשדוד אותה ביחד עם ארתור וביל. בעזרת דינמיט, השלושה מצליחים לעצור את הכרכרה ופולשים אליה. לאחר שהרגו את מאבטחי הכרכרה, השלושה מתחלקים בשלל ומתפצלים לדרכם.
מייקה מופיע לאחר מכן בסוף הפרק כאשר הוא מסייע לכנופיה לשדוד את הבנק בעיירה "סיינט דניס". השוד משתבש ומייקה, דאץ', ארתור, ביל וחוויאר עולים על ספינה כדי להגיע לקובה.